साननै सिगां आव मोनसे दुखुनांथाव जाथाय जादोंमोन उदालगुरि जिला नि माजबात नि निजोरा सेन्तार नि कमलाबारि आव, नखरसे नि नो सा 3 बर सुबुं खौ हाग्रा नि मैदेर आ गाग्लोबनानै बुथारना गालांदोंमोन, बे जाथायनि उनाव दिनै बितिसि सोरखार नि ईएम रन्जित बसुमतारि बिथाङा दुखुथिया नखराव थांनानै खौरां लाहैदों आरो थैनायनि नखरनो सासे आव 4 लाख रांयै रां नि अनसुंथाय होगोन होनना फोसावो, मखजाथावदि सा 4 सुबुंफोरनि नखर आव सासे ल 7 बोसोर बैसो नि उन्दै हिनजावसा निजोरा बसुमतारि आ ल सो बारगदोंमोन बे जाथाय आव, दायो निजोरा नि गासै फरायनाय थानाय जानायनि सुबिदा खौ बो सोरखार आ नो होगोन होनना फोरमायो इएम बिथाङा, बिथाङा लोगोसे बेबायदि मैदैर नि उदखार आ बारा जालांनायखौ होबथानायनि राहा लागोन होनना फोरमायो, रांबावजा जथुम आव 200 किमि सलार नि फेन्सिं बाउन्दारि होनायनि बाजेत लानाय जागोन होनना बो फोरमायो।
 गुवाहाति आव गिथावना अर नांनाय जाथाय सिलिनदार बेरफ्रुनाय आव गं 3 दखान आव अर नांनाय आव खामजोबो। गुवाहाति नि भाङागर नि फ्लाईअभार नि सिङाव जादों जाथाय आ, गिबि आव गंसे हतेल आव सिलिन्दार आ बेरफ्रुग्रोदोंमोन, बेनि उनाव नो अर आ खाथि नि गुबुन गंनै दखान आव बो नांहैयो, जाथायसालि आव अर खोमोरग्रा फोरा थांबाय।  दासिम रावबो सुबुं नि जेबो जानाय खौरां मोनाखै।
 मैया जन्मअस्तमि मोन, कृष्ण नि जोनोम सान आव हर आव मथुरा नि बांके नि बिहारि मन्दिर आव मोनसे गिदिर हाबाफारि लादोंमोन जोनोम सान फालिनाय नि, रोजा रोजा सुबुंफोरा बेयाव थांनाय आव जायगा नि आंखाल जादोंमोन, बे गोबां सुबुंफोर ज जानाय आव नो सानै भक्त फोरा हां लानो हायि जानानै थैदों होनना मिथिना मोनदों, मैया गोबां सुबुंफोरा नो आरति नायनो थांदोंमोन, थैनायफोरनि सासे आ हौवा आरो सासे आ आयजो, थैनायनि अनगायैबो सा 6 आ गाज्रियै जोखोम जादों होनना बो मिथिना मोनदों, दायो फाहामथाय लागासिनो, मखजाथावदि मथुरा याव बोसोरफ्रोमबो जन्मअस्तमि नि समाव हादर आरो गुबुन हादर नि गोबां भक्त फोरा फैयो, करना नि समाव बारा जायाखैमोनब्लाबो नाथाय बे बोसोर आव बारा जानाय खौ नुनो मोनदों। 